Pachyptila

Pachyptila estas genro de marbirdoj de la familio Procelariedoj kaj de la ordo Procelarioformaj. La membroj de tiu genro kaj la Blua petrelo formas sub-grupon nome prionoj.

 Etimologio 
La nomo Pachyptila derivas el la grekaj vortoj παχύς paĥis, ("dika" aŭ "fortika") kaj πτίλον ptílon, ("plumo"). Ankaŭ el la greka, priono devenas el la vorto πριόνι (prióni, "segilo"), alude al la segilecaj bordoj de ties beko.Gotch, A. T. (1995)

 Taksonomio 
Ĉiuj membroj de tiu genro, kun la resto de la Procelarioformaj, kunhavas iajn identigajn karakterojn. Unue, ili havas nazajn trapasejojn kiuj ligiĝas al la supra beko. Ankaŭ la naztruoj de la albatrosoj estas en la flankoj de la beko. La bekoj de la Procelarioformaj estas same unikaj ĉar ili disiĝas al inter 7 kaj 9 kornecaj platoj. Ili produktas stomakoleon formitan el vaksecaj esteroj kaj trigliceridoj kiuj estas stokita en la proventrikulo. Tiu estas uzata kontraŭ predantoj same kiel energiriĉa manĝofonto kaj por idoj kaj por plenkreskuloj dum ties longaj flugoj.Double, M. C. (2003) Fine ili havas ankaŭ salglandon situantaj super la naza pasejo kiuj helpas sensaligi ties korpojn, pro la alta kvanto de oceana akvo kiun ili englutas. Ili elpelas tre salan solvaĵon tra siaj nazoj.Ehrlich, Paul R. (1988)

 Specioj 
 Pachyptila turtur, Feturta priono, reproduktiĝas ĉe subtropikaj kaj ĉeantarktaj insulojClements, James (2007)
 Pachyptila belcheri, Fajnbeka priono, reproduktiĝas ĉe Krozetoj, Kergelenoj, Falklandoj, kaj insulo Noir
 Pachyptila crassirostris, Fulmara priono
 Pachyptila crassirostris crassirostris, reproduktiĝas ĉe Insuloj Snares, Buntio, kaj Chatham-insularo
 Pachyptila crassirostris eatoni, reproduktiĝas ĉe Insulo Herdo kaj Aŭklandoj
 Pachyptila vittata, Larĝbeka priono, reproduktiĝas ĉe insuloj ĉe Novzelando kaj ĉe Tristan da Cunha
 Pachyptila desolata, Antarkta priono
 Pachyptila desolata desolata, reproduktiĝas ĉe Krozetoj, Kergelenoj, kaj Makvora Insulo
 Pachyptila desolata altera, reproduktiĝas ĉe Insulo Herdo kaj Aŭklanda Insulo
 Pachyptila desolata banksi, reproduktiĝas ĉe insularo Scotia, Sud-Georgio, Sud-Sandviĉaj Insuloj, kaj Insulo Scott
 Pachyptila salvini, Salvina priono
 Pachyptila salvini salvini, reproduktiĝas ĉe Princ-Eduardaj Insuloj kaj Krozetoj
 Pachyptila salvini Macgillivrayi, reproduktiĝas ĉe Amsterdam-Insulo kaj insulo Sankta-Paŭlo

 Kutimaro 
La membroj de tiu genro ĉefe manĝas zooplanktonon per filtrado de akvo tra sia supra beko. Kelkaj eĉ hidroplanas, nome teknikon per kiu ili filtras manĝerojn el akvo dumfluge per sia beko en la oceano. Ili reproduktiĝas kolonie, kaj faras tion kun la sama partnero dumvive. Ambaŭ seksoj helpas al kovado de la ovo, kaj al idozorgado.Maynard, B. J. (2003)

 Teritorio kaj habitato 
Ili estas pelagaj kaj apenaŭ venas al tero, escepte por reproduktiĝi. Ili restas en la Suda Hemisfero, kaj reproduktiĝas en ĉeantarktaj insuloj escepte ĉe la Feturta priono kiu reproduktiĝas ĉe subtropikaj insuloj.Clements, James (2007)

 Notoj 

 Referencoj 


 Double, M. C. (2003). "Procellariiformes (Tubenosed Seabirds)". In Hutchins, Michael; Jackson, Jerome A.; Bock, Walter J. et al. Grzimek's Animal Life Encyclopedia. 8 Birds I Tinamous and Ratites to Hoatzins. Joseph E. Trumpey, Chief Scientific Illustrator (2 ed.). Farmington Hills, MI: Gale Group. pp. 107–111. ISBN 0-7876-5784-0.


 Maynard, B. J. (2003). "Shearwaters, petrels, and fulmars (Procellariidae)". In Hutchins, Michael; Jackson, Jerome A.; Bock, Walter J. et al. Grzimek's Animal Life Encyclopedia. 8 Birds I Tinamous and Ratites to Hoatzins. Joseph E. Trumpey, Chief Scientific Illustrator (2 ed.). Farmington Hills, MI: Gale Group. pp. 123–133. ISBN 0-7876-5784-0.

Kategorio:Petreloj
Kategorio:Procelarioformaj
Kategorio:Birdoj de Atlantiko
Kategorio:Birdoj de Afriko
Kategorio:Birdoj de Ameriko
Kategorio:Birdoj de Oceanio
Kategorio:Birdoj de Pacifiko